Тура
Тура̀, по-рано тугра (от персийски: طغراء през турски: tuğra), е калиграфски печат или подпис от времето на Османската империя, използван за узаконяване на султански фермани.

История 
Султанските тури включват пълното име на султана и неговата титла, като са изобразени в сложна плетеница, съставени от нишанджии (калиграфи). Както и личните печати на европейските монарси, така и турите са поставяни върху монетите и пощенските марки, издавани от Османската империя. Турите на османските султани са поставяни върху герба на Османската империя.

Турите играят ролята на картушите в Древен Египет. Всеки османски султан е притежавал своя индивидуална уникална тура. Те са били разпространени и в други тюркски държави, като Казанското ханство. По-късно турите продължават да се използват от татарите в Руската империя.

В днешни дни турата продължава умело да се изработва. Така например свои тури имат руският президент Владимир Путин и японският император Акихито.

Страна на монетата 

В българския език „тура“ се нарича страна на монетата, на която има изобразен герб или образ, както някога е стояла турата на султана върху османските монети. Другата страна на монетата се казва „ези“ и произлиза от турската дума yazı, означаваща „написан текст, писменост".

Тури на османските султани

Вижте също 
 Арабска калиграфия

Бележки 

Османско право
Османски монети
Култура на Османската империя
Политика на Османската империя
Османски турски език
Ислямско изкуство
Хералдика
Печати
Калиграфия